Hunted (film)
Hunted () je britanski crno-bijeli igrani film snimljen 1952. godine u režiji Charlesa Crichtona. Po žanru predstavlja mješavinu drame i trilera. Protagonist, koga tumači Jon Whiteley, je 6-godišnji dječak koji bježi iz kuće i u ruševinama Londona slučajno nabasa na odraslog muškarca (čiji lik tumači Dirk Bogarde) koji je u nastupu ljubomore ubio svog poslodavca. Radnja prikazuje kako neobični par odlučuje zajedno nastaviti bijeg na sjever, nastojeći se dočepati Irske. Hunted je privukao pažnju korištenjem autentičnih lokacija, odnosno prizorima dijelova Britanije koji su se još uvijek oporavljali od posljedica Drugog svjetskog rata. Još više pažnje je izazvao neobičan odnos dvojice protagonista, odnosno način na koji okorjeli ubica postaje sentimentalno vezan za dječaka koga je ispočetka smatrao za "teret". Hunted je prikazan na filmskom festivalu u Locarnu gdje je osvojio Zlatni leopard. Kasniji kritičari su u zapletu i likovima pronašli velike sličnossti s hollywoodskim filmom A Perfect World iz 1993. godine.

Uloge
 Dirk Bogarde ... Chris Lloyd
 Jon Whiteley ... Robbie
 Elizabeth Sellars ... Magda Lloyd
 Kay Walsh ... Mrs. Sykes
 Frederick Piper ... Mr. Sykes
 Julian Somers ... Jack Lloyd
 Jane Aird ... Mrs. Campbell
 Jack Stewart ... Mr. Campbell
 Geoffrey Keen ... Detektiv inspektor Drakin
 Douglas Blackwell ... Detektiv narednik Grayson  
 Leonard White ... Narednik u policijskoj stanici  
 Gerald Anderson ... Zamjenik komesara 
 Denis Webb ... Glavni nadzornik
 Gerald Case ... Zamjenik pomoćnika komesara  
 John Bushelle ... Glavni inspektor

Vanjske veze
 
 
 Discussion of filming locations of Hunted @ britmovie.net

Britanski filmovi
Kriminalistički filmovi
Authority control 2